Սարգիս Փամբուխչյան

Սարգիս Արշալույսի Փամբուխչյան (), հայ անասնաբույծ-ընտրասերումնաբան, գյուղատնտեսական գիտությունների դոկտոր (2009), պրոֆեսոր (2013)։

Կենսագրություն 
Սարգիս Փամբուխչյանը ծնվել է 1940 թվականի ապրիլի 4-ին Մոդեգամում (այժմ՝ Վրաստանի Ախալքալաքի շրջանում)։ 1968 թվականին ավարտել է Երևանի անասնաբուծական-անասնաբուժական ինստիտուտը։ 1994 թվականին սկսել է աշխատել ՀԱԱՀ-ում որպես հեռակա ֆակուլտետի դեկանի տեղակալ, մասնավոր անասնաբուծության ամբիոնում։

Աշխատանքները վերաբերում են կիսանրբագեղմ ոչխարների նոր ցեղերի բուծման, տոհմական աշխատանքների կատարելագործման, մթերատվության, մթերքի և հումքի որակի բարձրացման հարցերին։

Համահեղինակ է Հայաստանում բուծված կիսանրբագեղմ, կրոսբրեդային բրդածածկով ոչխարների կորիդել տիպի։

Հեղինակ է «Խոզաբուծություն» (2013), համահեղինակ՝ «Անասնաբուծության հիմունքներ» (2001), «Կենտրոնական Ասիայի և Կովկասի մանր եղջերավոր կենդանիների ցեղերի բնութագիրը» (անգլ., Հալեպ, 2008) գրքերի։

Հայ անասնաբույծներ
Հայ ընտրասերումնաբաններ
Գյուղատնտեսական գիտությունների դոկտորներ
Հայ պրոֆեսորներ
ՀԹՎ 2023 հոդվածներ